blåkopi
Store norske leksikon,Samfunn,Medier,Grafisk industri,Teknologi og materialer i grafisk industri
Blåkopi er et ord som i dag mest brukes som språklig uttrykk for at noe er en tro kopi, eller en ordrett gjentakelse.
Innen grafisk reproduksjon er blåkopi en tidligere type kontaktkopi på et lyskopieringspapir. Tekst og bilde på kopien vises med blå farge. Blåkopier ble før brukt som siste korrektur for å sjekke at filmmontasjen (oppsett av bilde og tekst) var riktig før trykkplatene ble laget. Kopien kunne ikke brukes til fargekontroll, men ble benyttet som prøvetrykk fordi det var en rimelig og enkel metode. Nå er blåkopier erstattet av mer avanserte prøvetrykksmetoder i full fargeskala. Les mer i Store norske leksikon kopi prøvetrykk reproduksjon